
Tonx—“ Bryniawr. Iwerddon.” 

p^; oeddwn i yn myfyrio, 
A'r Oloc yn taro un, 
Meddyliais mai addoli 
Un Duw a ddylai dyn ; 
Ac hefyd ei was'naethu, 
A'i galon oll yn llon, 
Tra paro dyddiau'i fywyd 
Ef ar y ddaear hon. 


Pan glywais i fy awrlais 
Yn taro dau'r prydnawn, 
Fe redodd fy myfyrdod 
At ddau gyfamod llawn, 
A'u cynwys yn y Bibl, 
Dau Destamentau yw, 
A wnaed gan ysprydoliaeth 
Y gwir a'r bywiol Dduw. 2 Tim. iii. 6. 


Pan glywais Gloc yn taro 
Tri wrth fyn'd yn mlaen, 
Meddyliais am dri pherson, 
Tad, Mab, ac Yspryd Glân, 
A rhai'n yn un Jehofah, 
Er tragwyddoldeb draw, 
Ac felly byth i bara, 
I'r tragwyddoldeb ddaw. _ 1 Ioan v. 7. 











2 





Pan glywais i yr awrlais 
Yn taro bedair gwaith, 

Daeth pedwar Efangylwr 
I'm meddwl ar fy nhaith, 

A'r newydd am drugaredd 
Yn yr Efengyl gu, 

A maddeu'r holl anwiredd, 
I mi, bechadur du. 


Wrth i mi glust ymwrando, 
Â'r Cloc yn taro pump, 
Meddyliais am bum” morwyn 
Heb olew yn eu lamp, 
A'r priod fab yn dyfod, 
A'r rhai oedd barod bwys 
A aethanti'r briodas 
A chauwyd yno'r drws. Mat. xxv. 2. 


Pan oedd y Cloc yn taro, 
Fel hyn y chweched waith 
'Rwy'n cofio'r greadigaeth 
Y nef a'r ddaear faith,— 
Y môr a'r oll sydd ynddo, 
A phob creadur byw, 
Yn yspaid y chwe' diwrnod, 
A wnaeth yr Arglwydd Dduw. Eos. xx. 11. 


Wel dyma fyfyr eto, 
A'r cloc yn taro saith, 
Y seithfed dydd gorphwysodd 
CUreawdwr daear faith,— 
A dylem ninau gadw 
Y Sabbath, sanctaidd yw, 
Mewn meddwl, gair, a gweithred, 
Yn ol gorchymyn Duw. Mos xx. LL. 

Wrth i mi ddyfal wrando, 
A rhifo wyth yn siwr, 
Meddyliais am wyth enaid 
Achubwyd rhag y dw'r, 
Pan ddaeth y diluw creulon, 
Ar anwir ddynion byd, 
A'u boddi yn yr eigion, 
Yn gyfan oll i gyd. Gen. vii. 


Daeth i fy meddwl cyflym, 
A'r Cloc yn taro naw, 
Mai'r nawfed awr bu Iesu 
Ar ben Calfaria draw, 
Yn d'weyd y gair “ Gorphenwyd,” 
Atebwyd yno'n llawn, 
A'r Tad yn gwaeddi “ Gollwng 
E'n rhydd, mi gefais iawn.” Mat. xxvii. 


'Rwy'n meddwl wrth ymwrando, 
A'r Oloc yn taro deg, 
Fod genyf ddeg gorchymyn 
I'w cadw yn ddi freg, 
A roed ar fynydd Sinai, 
Gan y Jehofah mawr, 
Yn rheol bywyd imi, 
Tra byddwyf ar y llawr. FOB xx. 


Yr amser sydd yn pasio, 
Mae'n taro un-ar-ddeg, 
A mi heb fod yn gweithio 
Un awr o'r rhai'n yn deg; 
Mae'n rhyfedd fod gwahoddiad 
I'r fath bechadur mawr, 
I dd'od i'r winllan eto, 
A'm haul bron myn'd i lawr. Mat. xx. 

Mae Arglwydd mawr y winllan 
Yn galw arnoch, Dewch 
Beth bynag a f'o cyfiawn 
O gyflog, chwi a'i cewch, 
Er bod eich penau'n llwydion, 
A'ch cefnau'n crymu ì lawr, 
Mae galwad arnoch eto, 
O dewch i weithio awr. 


Pan glywai daro deuddeg, 
'Rwy'n rhedeg yn fy mlaen, 
At ddeuddeg ffynon Elim, 
A'u dyfroedd gloyw clân,— 
A'r deuddeg Apostolion, 
Oedd yma ar y llawr 
A'r môr a'r deuddeg ychain 
Oedd yn y deml fawr. BHes.iv. 94; Mat. xl, 


Mae eto bren y bywyd, 
A'i ffrwyth o ddeuddeg rhyw ; 
A deuddeg llwy bhau Israel, 
A ddaeth drwy'r môr yn fyw ; 
Ac i yspio Canaan 
Anfonwyd deuddeg gŵr, 
A'r deuddeg colofn godwyd 
Yn yr Iorddonen ddw'r. 
Datxxil.2.. Bos. xiy. 2L, 


Yn ddeuddeg aeth yn barod, 
A darfod wnaeth y dydd, 
A'm corph 8y'n myn'd i orphwys 
Yn awr i'r gwely pridd, 
A'm henaid yn ehedeg 
I fyd ysbrydion byw, 
Lle byddaf yn dragwyddol, 
Yn ngwydd fy Arglwydd Dduw. 

